turjo4nis/wikipedia-bn-dump-20250701 huggingface dataset:
রাঢ়ী উপভাষা

রাঢ়ি উপভাষা বা কেন্দ্রীয় বাংলা বাংলা ভাষার একটি উপভাষা। পশ্চিমবঙ্গের দক্ষিণ-পূর্ব অংশ এবং বাংলাদেশের দক্ষিণ-পশ্চিম অংশের বাঙালিদের কথাবলার মধ্যে এই উপভাষার প্রভাব লক্ষ্য করা যায়। এই উপভাষার পরিমার্জিত বাংলা রূপকেই বাংলা ভাষার প্রমিত লিখন রূপ হিসেবে গণ্য করা হয়।

ভৌগোলিক সীমানা 
এই উপভাষাটি পশ্চিমবঙ্গের পূর্ব বর্ধমান, বাঁকুড়া জেলার পূর্বাংশ, হুগলি, হাওড়া, কলকাতা, উত্তর ও দক্ষিণ চব্বিশ পরগনা, নদিয়া, মুর্শিদাবাদের পশ্চিমাংশে প্রচলিত। তাছাড়া বাংলাদেশের বৃহত্তর যশোর, চুয়াডাঙ্গা, কুষ্টিয়া ও মেহেরপুর জেলাতেও এই উপভাষা স্থানীয়ভাবে প্রচলিত।

পশ্চিমবঙ্গের রাঢ়িকে মূলত দুটি ভাগে ভাগ করা হয়েছে – পশ্চিম রাঢ়ি ও পূর্ব রাঢ়ি। পূর্ব রাঢ়ের নদিয়া উপভাষা থেকে আধুনিক প্রমিত বাংলার ভিত্তি গঠিত হয়। এই উপভাষাটি পশ্চিমবঙ্গের নদিয়া, হুগলি, হাওড়া, কলকাতা, পূর্ব বর্ধমান, উত্তর চব্বিশ পরগনা, দক্ষিণ চব্বিশ পরগনা ও মুর্শিদাবাদ (পশ্চিম) জেলায় প্রচলিত। তবে সব জেলাতেই ভাষার ভিন্নতা দেখা যায়।

বৈশিষ্ট্য 

 রাঢ়ি উপভাষার সর্বপ্রধান বৈশিষ্ট্য অভিশ্রুতি ও স্বরসংগতি। যেমন-
 বলিয়া > বলে, করিয়া > করে, বসিয়া > বসে, আঁকিয়া > এঁকে, ইত্যাদি হল অভিশ্রুতি জনিত পরিবর্তন।
 দেশি > দিশি, ইংরেজি > ইংরিজি, তুলা > তুলো, ইচ্ছা > ইচ্ছে, ইত্যাদি স্বরসঙ্গতি জনিত পরিবর্তন।
 ই, ঈ, উ, ঊ, ক্ষ এবং য-ফলা যুক্ত আগের ‘অ’ ব্যঞ্জনের উচ্চারণ ‘ও’ হয়, যেমন — অতি→ওতি, মধু→মোধু, ইত্যাদি। অন্য ক্ষেত্রেও ‘অ’-কে ‘ও’ মতো উচ্চারণের প্রবণতা দেখা যায়, যেমন — মন→মোন, বন→বোন, ইত্যাদি; তবে ‘অ’-কে ‘ও’ উচ্চারণের প্রবণতা সর্বত্র লক্ষ্য করা যায় না।
 নাসিক্যীভবন রাঢ়ি উপভাষায় খুবই স্পষ্ট, যেমন — চান্দ্র→চাঁদ, বন্ধ→বাঁধা, ক্রন্দন→কাঁদা,  পঞ্চ→পাঁচ, স্কন্ধ→কাঁধ, উচ্চ→উঁচু, কণ্টক→কাঁটা, গাঞ্জা→গাঁজা, কম্পন→কাঁপা, হংস→হাঁস, বংশ→বাঁশ/বাঁস, দন্ত্য→দাঁত, শঙ্খ→শাঁক ও পঙ্ক→পাঁক। এছাড়া সতোনাসিক্যীভবনও দেখা যায়, যেমন — পুস্তক→পুথি→পুঁথি, কাচ→কাঁচ, পেচক→প্যাঁচা, পিপীলিকা→পিঁপড়া, ইষ্টক→ইট, ইত্যাদি।
 রাঢ়িতে উত্তম পুরুষের অতীতকালের ক্রিয়াপদে ‘লুম’ বা ‘নু’ প্রত্যয় ব্যবহৃত হয়, যেমন — কললুম/কন্নু, গেলুম/গেনু, ইত্যাদি।
 কিছু ক্ষেত্রে শব্দে ব্যবহৃত ‘ন’-কে ‘ল’ রূপে এবং ‘ল’-কে ‘ন’ রূপে উচ্চারণ লক্ষ্য করা যায়।
 যেমন — নেওয়া→লেওয়া, নৌকা→লৌকা, না/নেই→লাই; লুচি→নুচি, লেবু→নেবু, ইত্যাদি।
 কর্তৃকারকের বহুবচনে ‘গুনা’, ‘গুনো’ বা ‘গুনি’ এবং অন্য কারকের বহুবচনে ‘দের’ বিভক্তির প্রয়োগ।
 যেমন — মেয়েগুনা, পাখিগুনো, লোকেদের, গাচগুনি, ইত্যাদি।
 কোনো শব্দের আদিতে শ্বাসাঘাত হলে সেই শব্দের অন্তে অবস্থিত মহাপ্রাণ ধ্বনি স্বল্পপ্রাণ ধ্বনিতে রূপান্তরিত হয়, যেমন — দুধ > দুদ, মাছ > মাচ, বাঘ > বাগ, ইত্যাদি।
 শব্দের শেষে অঘোষধ্বনি ঘোষধ্বনিতে পরিবর্তিত হয়, যেমন — কাক > কাগ, আজকে > আজগে, বুঝতে > বুজদে, ইত্যাদি।
 পশ্চিম রাঢ়ি উপভাষায় কিছু শব্দের আদিতে অকারণে ‘র’ এর আগম ও লোপ, যেমন — রাম > আম , রস > অস, ইত্যাদি 
 পূর্ব রাঢ়ি উপভাষায় সবসময় ‘ষ’, ‘শ’ ও ‘স’-কে  ধ্বনিতে উচ্চারণ করা হয়।
 অধিকরণ কারকে ‘এ’ ও ‘তে’ বিভক্তির ব্যবহার লক্ষ্য করা যায়। যেমন — ঘরে যাও; বাড়িতে থেকো; ইত্যাদি।
 সামান্য অতীত বােঝাতে প্রথম পুরুষের অকর্মক ক্রিয়াপদে ‘ল’ বিভক্তি এবং সকর্মক ক্রিয়াপদে ‘লে’ বিভক্তির প্রয়ােগ। যেমন — সে গেল; সে বইটা দিলে; ইত্যাদি।

ধ্বনিতত্ত্ব

তথ্যসূত্র 

বাংলাদেশের ভাষা
পশ্চিমবঙ্গের ভাষা
বাংলা উপভাষা
২০১৮ আন্তর্জাতিক চ্যাম্পিয়নস কাপ

২০১৮ আন্তর্জাতিক চ্যাম্পিয়নস কাপ (অথবা আইসিসি) ছিল প্রীতি ফুটবল ম্যাচের ক্রমের ৬ষ্ঠ আসর। এই আসরটি ২০১৮ সালের ২০শে জুলাই শুরু হয়েছিল এবং ২০১৮ সালের ১১ই আগস্ট শেষ হয়েছে।

দলসমূহ
এই প্রতিযোগিতায় সর্বমোট ১৮টি দল প্রতিযোগিতা করেছে। ২০১৮ সালের ১০, ১১, ১২ এবং ১৭ এপ্রিল তারিখে ৪ ধাপে প্রতিযোগী দলসমূহের নাম প্রকাশ করা হয়। ১৮ই জুন তারিখে, এই প্রতিযোগিতায় ওলাঁপিক লিয়োনে সেভিয়ার পরিবর্তে স্থান পায়।

মাঠসমূহ
২০১৭ সালের ১৩ এবং ১৭ এপ্রিল তারিখে, মূলত ২২টি স্টেডিয়ামে এই আসরের আন্তর্জাতিক চ্যাম্পিয়নস কাপ আয়োজন করার ঘোষণা দেওয়া হয় কিন্তু পরবর্তীতে তা বৃদ্ধি করে ২৩টি করা হয়। এর মধ্যে, ১৫টি স্টেডিয়াম মার্কিন যুক্তরাষ্ট্রে ৭টি ইউরোপে এবং ১টি সিঙ্গাপুরে।

সেভিয়াকে বাদ দেওয়ার পর, ওয়ারশ এবং জুরিখের খেলাগুলো বাতিল করা হয় এবং তার পরিবর্তে লন্ডন এবং ফারো-লোলে-এ ম্যাচগুলো আয়োজন করা হয়। চেলসির দুইটি ম্যাচ গোথেনবার্গ এবং সোলনা হতে যথাক্রমে নিস এবং ডাবলিনে স্থানান্তর করা হয়।

খেলাসমূহ
২০১৮ সালের ১৭ই এপ্রিল তারিখে, এই প্রতিযোগিতার ম্যাচসমূহের সময়সূচী ঘোষণা করা হয়েছে। সেভিয়ার পরিবর্তে লিওঁর অন্তর্ভুক্তির পর, ম্যাচসমূহের সময়সূচী হালনাগাদ করা হয়েছিল। প্রত্যেক দল ৩টি করে ম্যাচ খেলেছে এবং সর্বমোট ২৭টি ম্যাচ খেলা হয়েছে।

পয়েন্ট টেবিল
The 18 teams are ranked based on results from their three matches, with the best-ranked team being crowned champions. In addition to three points for a win and none for a loss, a penalty shoot-out win is worth two points, while a loss on penalties earns one point.

মিডিয়া সম্প্রচার

আরও দেখুন
২০১৮ নারী আন্তর্জাতিক চ্যাম্পিয়নস কাপ

তথ্যসূত্র

বহিঃসংযোগ

২০১৮
২০১৮ সালে আমেরিকান ফুটবল
২০১৮ সালে সিঙ্গাপুরের ফুটবল
জুলাই ২০১৮ সালে মার্কিন যুক্তরাষ্ট্রে ক্রীড়া প্রতিযোগিতা
জুলাই ২০১৮ সালে ইউরোপে ক্রীড়া প্রতিযোগিতা
জুলাই ২০১৮ সালে এশিয়ায় ক্রীড়া প্রতিযোগিতা
আগস্ট ২০১৮ সালে মার্কিন যুক্তরাষ্ট্রে ক্রীড়া প্রতিযোগিতা
আগস্ট ২০১৮ সালে ইউরোপে ক্রীড়া প্রতিযোগিতা
আন্তর্জাতিক চ্যাম্পিয়নস কাপ
২০১৮ পাকিস্তান ক্রিকেট দলের জিম্বাবুয়ে সফর

পাকিস্তান ক্রিকেট দল পাঁচটি একদিনের আন্তর্জাতিক খেলার জন্য জিম্বাবুয়ে সফর করে, যা জুলাই ২০১৮-এ অনুষ্ঠিত হয়। কুইন্স স্পোর্টস ক্লাবে বুলায়েউতে সমস্ত ক্রিকেট ম্যাচ অনুষ্ঠিত হয়, সফরে নির্ধারিত ছিল দুইটি টেস্ট ক্রিকেট, তিনটি একদিনের আন্তর্জাতিক এবং দুইটি টুয়েন্টি২০ আন্তর্জাতিক।

দলীয় সদস্য

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

তথ্যসূত্র

বহিঃসংযোগ

২০১৮-এ পাকিস্তানি ক্রিকেট
২০১৮-এ জিম্বাবুয়ের ক্রিকেট
২০১৮-এ আন্তর্জাতিক ক্রিকেট প্রতিযোগিতা
পাকিস্তান ক্রিকেট দলের জিম্বাবুয়ে সফর
মোর্ডেকাই শেরউইন

মোর্ডেকাই শেরউইন (; জন্ম: ২৬ ফেব্রুয়ারি, ১৮৫১ - মৃত্যু: ৩ জুলাই, ১৯১০) নটিংহ্যামশায়ারের গ্রিজলে এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও পেশাদার ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ারের প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও ডানহাতে ব্যাটিংয়ের পাশাপাশি ডানহাতে ফাস্ট বোলিংয়ে পারদর্শীতা দেখিয়েছেন তিনি।

প্রথম-শ্রেণীর ক্রিকেট 
মাত্র ৫ ফুট ৯ ইঞ্চি উচ্চতার অধিকারী ছিলেন। ১৮৭৮ থেকে ১৮৯৬ সময়কালে নটিংহ্যামশায়ারের পক্ষে কাউন্টি ক্রিকেটে অংশ নিয়েছেন মোর্ডেকাই শেরউইন। 
১৮৮৭ ও ১৮৮৮ সালে নটিংহ্যামশায়ারের অধিনায়কের দায়িত্বে ছিলেন। ১৮৮৬-৮৭ মৌসুমে ইংল্যান্ড ক্রিকেট দলের সদস্যরূপে অস্ট্রেলিয়া গমন করেন। ঐ সফরে তিনটি টেস্টে অংশগ্রহণ করেছিলেন তিনি।

১৮৯১ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন তিনি।
খেলোয়াড়ী জীবন থেকে অবসর গ্রহণের পর ১৯০১ সাল পর্যন্ত আম্পায়ারের দায়িত্বে ছিলেন। তন্মধ্যে ১৮৯৯ সালে একটি টেস্ট খেলাও পরিচালনা করেছিলেন তিনি।

ফুটবলে অংশগ্রহণ 
টস কাউন্টির পক্ষে গোলরক্ষক হিসেবে খেলতেন। ১০ নভেম্বর, ১৮৮৩ তারিখে কাউন্টির পক্ষে প্রথম ফুটবল খেলতে নামেন। অ্যাথলেটিক নিউজের সম্পাদক জে.এ.এইচ ক্যাটন ছদ্মনামে পরিচিত টিটিরাসের তথ্য অনুযায়ী জানা যায়, শারীরিক কাঠামো বেশ দূর্বলমানের থাকলেও দর্শকদের কাছে বেশ পরিচিত ছিলেন তিনি।

লীগের একটিমাত্র খেলায় অংশ নিয়েছেন মোর্ডেকাই শেরউইন। ১০ নভেম্বর, ১৮৮৮ তারিখে নটিংহামের ট্রেন্ট ব্রিজে অ্যাক্রিংটনের বিপক্ষে খেলেন। ১৮৮৮-৮৯ মৌসুমের এফ.এ. কাপের তিনটি খেলায় অংশ নিয়েছিলেন। সবকটিতেই তার দল জয় পেয়েছিল। ৮ ডিসেম্বর, ১৮৮৮ তারিখে স্টেভলির রিক্রিয়েশন গ্রাউন্ডে আয়োজক দল স্টেভলির বিপক্ষে সর্বশেষ খেলায় অংশ নেন। খেলায় তার দল ৩-১ ব্যবধানে জয় পেয়েছিল।

ব্যক্তিগত জীবন 
আর্থার কোনান ডয়েলের স্মরণীয় চরিত্র শার্লক হোমসকে আংশিকভাবে শেরউইন ও ফ্রাঙ্ক শ্যাকলককে ঘিরে নামকরণ করা হয়েছে বলে জানা যায়।

ব্যক্তিগত জীবনে বিবাহিত মোর্ডেকাই শেরউইনের মেরি, উইলিয়াম, এমা, এলেন, মোর্ডেকাই ও ফ্রেডেরিক নামীয় কমপক্ষে ছয় সন্তানের জনক ছিলেন। ৩ জুলাই, ১৯১০ তারিখে নটিংহামে ৫৯ বছর বয়সে মোর্ডেকাই শেরউইনের জীবনাবসান ঘটে।

তথ্যসূত্র

গ্রন্থপঞ্জি 
Catton, J.A.H. ("Tityrus") (2006 reprint of 1926 original). The Story of Association Football. Cleethorpes: Soccer Books. .

বহিঃসংযোগ 
 
 
ডন অ্যামব্রোস লিখিত মোর্ডেকাই শেরউইনের সংক্ষিপ্ত জীবনী

১৮৫১-এ জন্ম
১৯১০-এ মৃত্যু
ইংরেজ ক্রিকেটার
ইংল্যান্ডের টেস্ট ক্রিকেটার
ইংরেজ টেস্ট ক্রিকেট আম্পায়ার
ইংরেজ উইকেট-রক্ষক
উইজডেন বর্ষসেরা ক্রিকেটার
নটিংহ্যামশায়ারের ক্রিকেটার
নটিংহ্যামশায়ার ক্রিকেট অধিনায়ক
নর্থ ভার্সাস সাউথের ক্রিকেটার
প্লেয়ার্সের ক্রিকেটার
প্লেয়ার্স অব দ্য নর্থের ক্রিকেটার
মেরিলেবোন ক্রিকেট ক্লাবের ক্রিকেটার
নটস কাউন্টি ফুটবল ক্লাবের খেলোয়াড়
উইকেট-রক্ষক
সিলভিয়া সিডনি

সিলভিয়া সিডনি (; জন্ম: সোফিয়া কোসো, ৮ আগস্ট ১৯১০ - ১ জুলাই ১৯৯৯) ছিলেন একজন মার্কিন অভিনেত্রী। তিনি ৭০ বছরের অধিক সময় ধরে অভিনয় করেন। তিনি ১৯৩০-এর দশকে একাধিক চলচ্চিত্রে মুখ্য চরিত্রে কাজ করে প্রসিদ্ধি লাভ করেন। তিনি পরবর্তীতে টিম বার্টনের বিটলজুস চলচ্চিত্রে জুনো চরিত্রের জন্য পরিচিতি অর্জন করেন এবং শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কার জয় করেন। এছাড়া তিনি সামার উইশেস, উইন্টার ড্রিমস (১৯৭৩) চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন।

প্রারম্ভিক জীবন
সিডনি ১৯১০ সালের ৮ই আগস্ট নিউ ইয়র্কের দ্য ব্রন্‌ক্সে জন্মগ্রহণ করেন। তার জন্মনাম সোফিয়া কোসো। তার মাতা রেবেকা (জন্মনাম: সাপেরস্টাইন) ছিলেন একজন রোমানীয় ইহুদি এবং তার পিতা ভিক্তর কোসো ছিলেন একজন রুশ ইহুদি অভিবাসী, যিনি কাপড় বিক্রয়কর্মী ছিলেন। ১৯১৫ সালে তার পিতামাতার বিবাহবিচ্ছেদ হয়। তার সৎপিতা সিগমুন্ড সিডনি তাকে দত্তক নেন। সিগমুন্ড একজন দন্তচিকিৎসক ছিলেন। তার মাতা পোশাক প্রস্তুতকারী হিসেবে কর্মজীবন শুরু করেন এবং নিজের নাম পরিবর্তন করে বিয়াত্রিচ সিডনি রাখেন।

ব্যক্তিগত জীবন
সিডনি তিনবার বিয়ে করেন। ১৯৩৫ সালের ১লা অক্টোবর তিনি প্রকাশক বেনেট সার্ফকে বিয়ে করেন। ছয় মাস পর ১৯৩৬ সালের ৯ই এপ্রিল তাদের বিবাহবিচ্ছেদ হয়। তিনি পরে ১৯৩৮ সালে অভিনেতা ও অভিনয়ের শিক্ষক লুথার অ্যাডলারকে বিয়ে করেন। তাদের সন্তান জ্যাকব ১৯৩৯ সালে জন্মগ্রহণ করে এবং সে ১৯৮৭ সালে লাউ গেহরিগ রোগে মারা যায়। ১৯৪৭ সালে অ্যাডলারের সাথে তার বিবাহবিচ্ছেদ হয়। ১৯৪৭ সালের ৫ই মার্চ তিনি বেতার প্রযোজক ও ঘোষক কার্লটন আলসপকে বিয়ে করেন। ১৯৫১ সালের ২২শে মার্চ তাদের বিবাহবিচ্ছেদ হয়।

মৃত্যু
সিডনি খাদ্যনালীর ক্যান্সারে আক্রান্ত হয়ে ১৯৯৯ সালের ১লা জুলাই নিউ ইয়র্ক সিটির লেনক্স হিল হাসপাতালে মৃত্যুবরণ করেন। মৃত্যুর পূর্বে তাকে কেমোথেরাপি দেওয়া হয়েছিল, কিন্তু তা ব্যর্থ হয়। তার মরদেহ দাহ করা হয়।

তথ্যসূত্র

বহিঃসংযোগ
 
 
 
 

১৯১০-এ জন্ম
১৯৯৯-এ মৃত্যু
২০শ শতাব্দীর মার্কিন অভিনেত্রী
নিউ ইয়র্কের অভিনেত্রী
নিউ ইয়র্কে ক্যান্সারে মৃত্যু
মার্কিন ইহুদি অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
রোমানীয় ইহুদি বংশোদ্ভূত মার্কিন ব্যক্তি
রুশ ইহুদি বংশোদ্ভূত মার্কিন ব্যক্তি
গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী
স্যাটার্ন পুরস্কার বিজয়ী
নিউ ইয়র্ক শহরের অভিনেত্রী
খাদ্যনালীর ক্যান্সারে মৃত্যু
ক্যালিফোর্নিয়ার ডেমোক্র্যাট
নিউ ইয়র্কের (অঙ্গরাজ্য) ডেমোক্র্যাট
অনুগুল জেলা

অনুগুল জেলা; () ভারতের ওড়িশা রাজ্যের অন্তর্ভুক্ত একটি জেলা। এই জেলার সদর দপ্তর জেলার অনুগুল শহরে অবস্থিত।

ভাষা 
অনুগুল জেলায় প্রচলিত ভাষাসমূহের পাইচিত্র তালিকা নিম্নরূপ -

অনুগুল জেলার আঠমল্লিক মহকুমাতে বসবাসকারী সিংহভাগ লোক সম্বলপুরি/কোশলি ভাষায় সাবলীল৷

প্রশাসনিক কাঠামো 
অনুগুল জেলায় ৪টি মহকুমা রয়েছে- অনুগুল, তালচের, আঠমল্লিক এবং পাল লহড়া। ৮টি ব্লক- যথাক্রমে অনুগুল সদর, আঠমল্লিক সদর, ছেন্ডিপদা, তালচের সদর, পাল লহড়া সদর, বানারপল, কিশোরনগর ও কনিহা।

দর্শনীয় স্থান 
 দেউলঝরি
 অনন্তশয়ন, ভীমকুন্ড
 বুড়িঠাকুরানি মন্দির
 সিদ্ধেশ্বর মন্দির, আঠমল্লিক
 বিনিকেই
 হিঙ্গুলা মন্দির
 লোভী ঠাকুরানি
 তালচের রাজপ্রাসাদ
 জগন্নাথ মন্দির, অনুগুল
 টিকরপড়া
 খুলুডি জলপ্রপাত ইত্যাদি

তথ্যসূত্র 

 
ওড়িশার জেলা
ভারতের কয়লাখনির জেলা
লরেন্স ম্যাক্সওয়েল ক্রস

লরেন্স ম্যক্সওয়েল ক্রস (জন্ম: ২৭ মে, ১৯৫৪)একজন আমেরিকান-কানাডীয় তাত্ত্বিক পদার্থবিদ এবং ভৌতবিশ্বতাত্ত্বিক, তিনি অ্যারিজোনা স্টেট ইউনিভার্সিটির স্কুল অব আর্থ এণ্ড স্পেস এর প্রতিষ্ঠাতাকালীন অধ্যাপক ছিলেন।

তিনি বৈজ্ঞানিক সংশয়বাদ ও বিজ্ঞান ভিত্তিক শিক্ষার মাধ্যমে প্রায়োগিক উপাত্তকে ব্যবহার করে সাধারণ মানুষকে বিজ্ঞান বুঝানোর প্রয়াস করেন। অর্থাৎ বিজ্ঞানের কঠিন বিষয়গুলো যাতে করে সাধারণ মানুষ অনুধাবন করেন, তিনি তার কাজের মাধ্যমে সে প্রচেষ্টা করেন। তার মতে জনপ্রিয় সংস্কৃতিতে যেসব কুসংস্কার ও ধর্মীয় মতবাদ আছে তা বাতিল করে দিয়ে একটি বিজ্ঞানভিত্তিক সমাজ বিনির্মাণ করতে তিনি কাজ করেন।

ক্রাউস নক্ষত্র ভ্রমণের পদার্থবিজ্ঞান (The Physics of Star Trek) (১৯৯৫) এবং শুন্য থেকে মহাবিশ্ব (A Universe from Nothing) (২০১২) এর মত সর্বাধিক বিক্রিয় বই লিখেছেন এবংবুলেটিন অফ দ্য অ্যাটমিক সাইন্টিস্ট্‌স এর সভাপতিত্ব করেছেন।

প্রাথমিক জীবন ও শিক্ষা 
ক্রাউস নিউ ইয়র্ক শহরে জন্মগ্রহণ করেন, কিন্তু তার শৈশব অতিবাহিত মধ্যে কানাডার টরন্টো, অন্টারিওতে। তিনি ইহুদি পরিবারের বড় হয়েছেন। ক্রাউস কার্লেটন বিশ্ববিদ্যালয় থেকে ১৯৭৭ সালে গণিত এবং পদার্থবিদ্যায় প্রথম শ্রেণীর অনার্স পেয়ে স্নাতক সম্পন্ন করেন। ১৯৮২ সালে পদার্থবিজ্ঞানে ম্যাসাচুসেটস ইনস্টিটিউট অব টেকনোলজি থেকে পিএইচডি সম্পন্ন করেন।

তথ্যসূত্র 

১৯৫৪-এ জন্ম
মার্কিন নাস্তিক
মার্কিন পদার্থবিজ্ঞানী
মার্কিন বিজ্ঞান লেখক
কানাডীয় পদার্থবিজ্ঞানী
কেস ওয়েস্টার্ন রিজার্ভ বিশ্ববিদ্যালয়ের শিক্ষক
ইহুদি মার্কিন বিজ্ঞানী
ইহুদি নাস্তিক
জীবিত ব্যক্তি
তাত্ত্বিক পদার্থবিজ্ঞানী
নিউ ইয়র্ক শহরের লেখক
ইয়েল বিশ্ববিদ্যালয়ের শিক্ষক
২০শ শতাব্দীর নাস্তিক
২১শ শতাব্দীর নাস্তিক
কানাডীয় গণিতবিদ
মার্কিন জ্যোতির্বিজ্ঞানী
মার্কিন গণিতবিদ
মার্কিন সংশয়বাদী
কার্লটন বিশ্ববিদ্যালয়ের প্রাক্তন শিক্ষার্থী
হার্ভার্ড সভ্য
ইহুদি মার্কিন নাস্তিক
ম্যাসাচুসেটস ইনস্টিটিউট অফ টেকনোলজি স্কুল অফ সায়েন্সের প্রাক্তন শিক্ষার্থী
আমেরিকান ফিজিক্যাল সোসাইটির বিশিষ্ট সভ্য
পিক্সেল সি

পিক্সেল সি গুগলের ১০.২ ইঞ্চি(২৬০ মিলিমিটার) অ্যান্ড্রয়েড ট্যাবলেট। যন্ত্রটি সেপ্টেম্বর ২৯, ২০১৫-তে একটি মিডিয়া ইভেন্টে উন্মুক্ত কিরা হয এবং ২০১৭ সালের ডিসেম্বরে উৎপাদন বন্ধ করে দেওয়া হয়।

তথ্যসূত্র 

গুগল হার্ডওয়্যার
২০১৫-এ প্রবর্তিত ট্যাবলেট কম্পিউটার
গুগল পিক্সেল
অ্যান্ড্রয়েড পাই

অ্যান্ড্রয়েড "পাই" () অ্যান্ড্রয়েডের নবম প্রধান ও ১৬তম সাধারণ সংস্করণ।

প্রথম মার্চ ৭, ২০১৮ সালে গুগল প্রথম অ্যান্ড্রয়েড পাই-এর ঘোষণা দেয় এবং একইদিন প্রথম ডেভেলপার প্রিভিউ প্রকাশিত হয়। দ্বিতীয় প্রিভিউ, বেটা হিসেবে ২০১৮ সালের ৭ মে প্রকাশিত হয়। তৃতীয় প্রিভিউ, বেটা ২, মুক্তি পায় জুন ৬, ২০১৮। চতুর্থ প্রিভিউ, বেটা ৩, জুলাই ২ ২০১৮তে মুক্তি পায়। অ্যান্ড্রয়েডের সমাপনী বেটা জুলাই ২৫ ২০১৮ সালে আসে।
আগস্ট ৬, ২০১৮ সালে অ্যান্ড্রয়েড "পি", অ্যান্ড্রয়েড "পাই" নামে দাপ্তরিকভাবে মুক্তি পায়

বৈশিষ্ট্য 
 কুইক সেটিংস মেনুর জন্যে নতুন ব্যবহারকারী ইন্টারফেস
 ঘড়ি নোটিফিকেশন বারের বামে এখন। 
 ব্যাটারি সেভার চালু করলে এখন আর নোটিফিকেশন ও স্ট্যাটাস বারে কমলা রঙ আসে না।
 পাওয়ার অপশনে একটি "স্ক্রিনশট" বাটন যোগ করা হয়েছে
 নতুন "লকডাউন" মুড, যেটি চালু করলে ব্যবহারকারী পুনরায় পাসোয়ার্ড দিয়ে লগইন করা পর্যন্ত সমস্ত বায়োমেট্রিক অথেনটিকেশন বন্ধ হয়ে যায়।
 গুইজুড়ে অধিকাংশ জায়গায় কোণাকৃতির বদলে বৃত্তাংশের ব্যবহার। (রাউন্ড কর্নার)।
 এপ্লিকেশন পরিবর্তনের সময় ও এপ্লিকেশনের ভেতরের কার্যক্রমের জন্যে নতুন ট্রানজিশন।
 উন্নত ম্যাসেজিং বিজ্ঞপ্তি, যেখানে বিজ্ঞপ্তির অভ্যন্তরেই পরিপূর্ণ আলাপ চালিয়ে নেওয়া যায়।
 ডিসপ্লে কাটআউটের জন্যে সমর্থন।
 ভলিউম স্লাইডার পুনঃডিজাইন, ভলিউম বাটনের পাশেই এখন এর অবস্থান।
 অলওয়েজ-অন-ডিসপ্লেতে এখন ব্যাটারি পার্সেন্টেজও দেখায়।
 লক স্ক্রিন নিরাপত্তায় পরিবর্তন এসেছে, এনএফসি(নিয়ার ফিল্ড কমুনিকেশন) আনলক উন্নয়ন।
 এক্সপেরিমেন্টাল বৈশিষ্ট্য (যেগুলো ফিচার ফ্ল্যাগ মেনুর অভ্যন্তরে এখন) যোগ করা হয়েছে, যেমন- এবাউট ফোন অএজ পুনঃডিজাইন এবং ড্রাইভিং-এর সময় ব্লুটুথ চালুকরণ।
 টিএলএস-এর বদল ডিএনএস।
 হাই এফিশিয়েন্সি ইমেজ ফাইল ফরম্যাট (.heif) সমর্থন।
 আইফোন দশের মত নতুন জেসচার-ভিত্তিক সিস্টেম ইন্টারফেস।
 পুনঃডিজানকৃত, আড়াআড়ি মাল্টিটাস্ক এপ সুইচার, নিচে গুগল সার্চ বার ও এপ ড্রয়ার সহ।
 অতিরিক্ত স্মার্টফোন ব্যবহার হ্রাসের জন্যে নতুন "ডিজিটাল ওয়েলবিং" ফিচার।
 ইমার্জেন্সি ছাড়া নোটিফিকেশন বন্ধ করে রাখতে ফোনকে উবু করে রাখা।
 এডাপ্টিভ ব্যাটারি ফিচার যেখানে ব্যবহারকারী পরবর্তীতে যে এপ্লিকেশন ব্যবহার করতে যাচ্ছে অই এপকে গুরুত্ব প্রদানের মাধ্যমে ব্যাটারি পাওয়ার বাড়ানো।
 উন্নত এডাপ্টিভ ব্রাইটনেস ফিচার যেটি স্ক্রিন ব্রাইটনেস ব্যক্তিগত পছন্দের উপর ঠিক করে দেয়।
 জেসচার নেভিগেশন চালু থাকলে নেভিগেশনে বারে নতুন ছোট একটি ব্যাক বাটন আসে।
 ম্যানুয়াল থিম সিলেকশন।
 এডাপ্টিভ ব্যাটারি ফিচার যেখানে ব্যবহারকারী পরবর্তীতে যে এপ্লিকেশন ব্যবহার করতে যাচ্ছে অই এপকে গুরুত্ব প্রদানের মাধ্যমে ব্যাটারি পাওয়ার বাড়ানো।
 উন্নত এডাপ্টিভ ব্রাইটনেস ফিচার যেটি স্ক্রিন ব্রাইটনেস ব্যক্তিগত পছন্দের উপর ঠিক করে দেয়।
 জেসচার নেভিগেশন চালু থাকলে নেভিগেশনে বারে নতুন ছোট একটি ব্যাক বাটন।
 ম্যানুয়াল থিম সিলেকশন।

তথ্যসূত্র 

অ্যান্ড্রয়েড (অপারেটিং সিস্টেম)
২০১৮-এর সফটওয়্যার
ডাস্টিন মস্কোভিটজ

ডাস্টিন এ‍্যারন মস্কোভিটজ (; জন্মঃ ২২ ই মে ১৯৮৪) একজন মার্কিন ইন্টারনেট উদ‍্যোক্তা। ফেসবুক প্রতিষ্ঠাকালীন সময়ে তিনি মার্ক জাকারবার্গ, এডুয়ার্ডো স্যাভেরিন, এন্ড্রু ম্যাককলাম এবং ক্রিস হিউজ-এর সাথে সহ-প্রতিষ্ঠাতা হিসেবে কাজ করেছিলেন।  ২০০৮ সালে তিনি ফেসবুক ছেড়ে দিয়ে জাস্টিন রোসেনস্টাইন এর সাথে এ‍্যাসনা ওয়েব এ‍্যাপ্লিকেশন প্রতিষ্ঠা করেন। বিশ্ব বিখ্যাত ফোর্বস ম‍্যাগাজিন মার্চ ২০১১ সালে, ফেসবুক এর ২.৩৪ ভাগ শেয়ারের ভিত্তিতে মস্কোভিটজকে ইতিহাসের সর্বকনিষ্ঠ স্বয়ংসম্পূর্ণ শতকোটিপতি হিসেবে চিহ্নিত করেছিলো।

শিক্ষা জীবন
মস্কোভিটজ জন্মগ্রহণ করেন Gainesville, ফ্লোরিডা এবং ওকলা, ফ্লোরিডায় বড় হয়েছেন। তিনি জাকারবার্গের চেয়ে আট দিনের ছোট। তিনি ইহুদি ধর্মাবলম্বী। তিনি ভ‍্যানগার্ড হাই স্কুল থেকে আইবি ডিপ্লোমা প্রোগ্রাম বিষয়ে স্নাতক ডিগ্রি অর্জন করেন। মোস্কভিটজ হার্ভার্ড ইউনিভার্সিটিতে দুই বছর অর্থনীতি নিয়ে পড়াশোনা করেন। জাকারবার্গের সাথে পালো আল্টো চলে যাওয়ার পর তিনি ফেসবুকে পূর্ণ সময় কাজ করতেন।

তথ্যসূত্র 

মার্কিন ব্যবসায়ী
১৯৮৪-এ জন্ম
জীবিত ব্যক্তি
২১শ শতাব্দীর মার্কিন ইহুদি
২১শ শতাব্দীর জনহিতৈষী
মার্কিন শতকোটিপতি
মার্কিন কম্পিউটার ব্যবসায়ী
মার্কিন প্রযুক্তি কোম্পানি প্রতিষ্ঠাতা
ফেসবুকের কর্মচারী
হার্ভার্ড বিশ্ববিদ্যালয়ের প্রাক্তন শিক্ষার্থী
মার্কিন জনহিতৈষী
ক্রিস হিউজ

ক্রিস্টোফার হিউজেস (জন্মঃ  ) তিনি একজন আমেরিকান উদ‍্যোক্তা, হার্ভার্ড বিশ্ববিদ্যালয়ে পড়াশোনা কলীন সময়ে তিনি অনলাইন সোশ্যাল ডাইরেক্টরি এবং নেটওয়ার্কিং সাইট ফেসবুকের মুখপাত্র হিসেবে সহযোগিতা ও সেবা প্রদান করেন। তার সহকর্মীরা হচ্ছেন মার্ক জাকারবার্গ, ডাস্টিন মস্কোভিটজ, এডুয়ার্ডো স্যাভেরীন, এবং এন্ড্রু ম্যাককলাম।

তিনি ২০১২ থেকে ২০১৬ সাল পর্যন্ত  দ্য নিউ রিপাবলিক এর প্রকাশক এবং সম্পাদক-প্রধান ছিলেন। হিউজেস এখন অর্থনৈতিক নিরাপত্তা প্রকল্পর সহ-চেয়ারম্যান। ২০১৮ সালে, হিউজেস  ফেয়ার শট: রিথিংকিং ইনাইম্যালিটি অ্যান্ড হাউ ওয়ি র্আন  প্রকাশ করেছে।

তথ্যসূত্র

১৯৮৩-এ জন্ম
জীবিত ব্যক্তি
২১শ শতাব্দীর মার্কিন ব্যবসায়ী
মার্কিন ইন্টারনেট ব্যক্তিত্ব
মার্কিন যুক্তরাষ্ট্রের এলজিবিটিকিউ ব্যবসায়ী
ফেসবুকের কর্মচারী
মার্কিন কম্পিউটার ব্যবসায়ী
এইচআইভি/এইডস কর্মী
মার্কিন কোম্পানি প্রতিষ্ঠাতা
হার্ভার্ড কলেজের প্রাক্তন শিক্ষার্থী
মাশুল সমীকরণ নীতি

মাশুল সমীকরণ নীতি গ্রহণ করা হয়েছিল  ভারত সরকার দ্বারা সারা ভারত জুড়ে শিল্পের সমান প্রবৃদ্ধি সহজতর করার জন্য। এর অর্থ ভারতবর্ষে যে কোনও জায়গায় একটি কারখানা স্থাপন করা যেতে পারে এবং  খনিজ সম্পদ পরিবহনে সহায়ক করবে কেন্দ্র সরকার। নীতিটি ১৯৫২ সালে চালু করা হয় এবং ১৯৯৩ সাল পর্যন্ত তা কার্যকর ছিল। 

এই নীতিমালা বিহার (বর্তমান ঝাড়খণ্ড সহ), পশ্চিমবঙ্গ, মধ্যপ্রদেশ (বর্তমান ছত্তিশগড় সহ) এবং ওড়িশার মতো খনিজ-সমৃদ্ধ রাজ্যগুলির আর্থিক সম্ভাবনাকে ক্ষতিগ্রস্ত করে, কারণ এটি প্রাতিষ্ঠানিক বিনিয়োগের জন্য পুঁজির প্রযোজ্যতা এই এলাকাগুলিতে হ্রাস করে।  নীতির ফলস্বরূপ, দেশের অন্যান্য অঞ্চলে উপকূলীয় বাণিজ্য হাব এবং বাজারের কাছাকাছি শিল্পকৌশলগত স্থানগুলিকে অগ্রাধিকার দেওয়া হয়।

যুক্তিসহ ব্যাখ্যা
মাশুল সমীকরণ নীতি-এর ধারণা হল সারা দেশে "মূল্যবান" দ্রব্য একই দামে পাওয়া যায়। এই দ্রব্যগুলি কয়লা, ইস্পাত এবং অন্যান্য অনেকের মধ্যে সিমেন্ট অন্তর্ভুক্ত। ধারণাটি সমগ্র দেশে শিল্পের সুষম আঞ্চলিক উন্নয়নকে গতিময় করে।

ফলাফল
দেশে যে কোন জায়গায় কারখানা স্থাপনের ব্যাপারে আগ্রহী শিল্পপতিরা কয়লা, লৌহ আকরিক, অ্যালুমিনিয়াম ইত্যাদিকে একই দামে খনি-সমৃদ্ধ রাজ্যে পেতে সক্ষম হয়েছিলেন। দেশের কোনও জায়গায় একটি কারখানা স্থাপন করা যেতে পারে এবং কেন্দ্রীয় সরকার কর্তৃক খনিজ সম্পদ পরিবহনে সহায়ক হয়েছিল। ফলস্বরূপ, দেশের খনিজ-সমৃদ্ধ অঞ্চলের বাইরে ভারী ও মধ্যম স্তরের শিল্পের প্রবৃদ্ধি হয়ে ছিল।

এই নীতিটি দেশটির পূর্বাংশকে প্রতিযোগিতামূলক সুবিধা গ্রহণ করতে বাধ্য করে এবং দেশের পশ্চিম, দক্ষিণ ও উত্তর অঞ্চল উপকৃত হয়। প্রফেসর স্টুয়ার্ট কোরিগ্রিজের মতে, পূর্ব ভারতে "সম্পদ-প্রক্রিয়াকরণ শিল্প স্থাপনে নীতিটি নিরুৎসাহিত করে, যেমন নিষ্কাশন শিল্প, অঞ্চলটিতে 'সম্পদ অভিশাপ' রূপে আরোপিত বলে মনে করা হয়। এই ঘটনা সাহারান আফ্রিকায় বার বরা দেখা গেছে "। 

পশ্চিম অঞ্চলে, বিশেষ করে উপকূলীয় রাজ্য যেমন মহারাষ্ট্র এবং গুজরাত উপকৃত হয়েছে। অর্থমন্ত্রী টি.টি. কৃষ্ণমাচারি মালবাহী সমতা প্রণয়ন করেন, যা দক্ষিণ ভারতের রাজ্যগুলিতে সিমেন্ট নির্মাতাদেরকে প্রচুর উপকৃত করেছিল, কারণ চুনাপাথর এবং ডলোমাইট উত্তর ভারত থেকে পরিবহনে সস্তা হয়ে উঠেছিল।  দিল্লি-এর পার্শ্ববর্তী জেলা ও পাঞ্জাবসহ উত্তর ভারতের অঞ্চলগুলি উপকৃত হয়েছিল। 

এই নীতির ক্ষতিগ্রস্ত রাজ্যগুলির মধ্যে ছিল পশ্চিমবঙ্গ, বিহার (বর্তমানে ঝাড়খণ্ড সহ), মধ্যপ্রদেশ (বর্তমান ছত্তিশগড় সহ) ও ওড়িশা। এই রাজ্যগুলি খনিজ সম্পদ ধারণ করার জন্য নীতিটি থেকে সুবিধা হারায়, কারণ নীতির ফলে কারখানাগুলি ভারতে কোথাও স্থাপন করা যেতে পারে। পূর্ব-স্বাধীনতা যুগের ক্ষেত্রে এটি ছিল না, যখন টাটা এবং ডালমিয়াসের প্রধান ব্যবসা প্রতিষ্ঠানগুলি এই রাজ্যগুলিতে শিল্প প্রতিষ্ঠা করে এবং বেশিরভাগ প্রকৌশল শিল্প পশ্চিমবঙ্গ রাজ্যে অবস্থিত ছিল। এমনকি ১৯৯০-এর দশকের গোড়ার দিকে নীতিটি অপসারণের পরেও, এই ক্ষতিগ্রস্ত রাজ্যগুলো আর শিল্পতালিকাগত রাজ্যের সাথে নিজেদের সমতুল্য করতে পারেনি। ১৯৯৬ সালে, পশ্চিম বঙ্গের বাণিজ্য ও শিল্পমন্ত্রী অভিযোগ করেন যে শুলক সমীকরণ এবং লাইসেন্সিং নীতিগুলি অপসারণ করা হয়েছে ইতিমধ্যেই, কিন্তু তা  ক্ষতিগ্রস্ত রাজ্যগুলির জন্য ক্ষতিপূরণ দিতে পারে না।

তথ্যসূত্র

বহিঃসংযোগ
 
 Centripetal Bias in the Federal Fiscal Relations in India, Growing Regional Disparity and Feeling of Discrimination : A Case Study of West Bengal by Polly Datta

ভারতের নীতিমালা
ভারতের রেল পরিবহনের ইতিহাস
নওদা বিধানসভা কেন্দ্র

নওদা (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৭৪ নং নওদা বিধানসভা কেন্দ্রটি নওদা সমষ্টি উন্নয়ন ব্লক এবং চৈতন্যপুর-১, চৈতন্যপুর-২, মাদ্দা এবং মহুলা-২ গ্রাম পঞ্চায়েত গুলি বেলডাঙা-১ সমষ্টি উন্নয়ন ব্লক এর অন্তর্গত।

নওদা বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, কংগ্রেসের আবু তাহের খান তার নিকটতম প্রতিদ্বন্দ্বী আরএসপি এর জয়ন্ত বিশ্বাসকে পরাজিত করেন।

১৯৭৭-২০০৬
২০০৬ এবং ২০০১ সালে কংগ্রেসের রাজ্য বিধানসভা নির্বাচনে, আবু তাহের খান নওদা বিধানসভা কেন্দ্র জয়লাভ করেন তার নিকটতম প্রতিদ্বন্দ্বী  আরএসএসপি'র জয়ন্ত কুমার বিশ্বাসকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। আরএসপি'র জয়ন্ত কুমার বিশ্বাস ১৯৯৬ সালে কংগ্রেসের নাসিরুদ্দিন খানকে পরাজিত করেন। কংগ্রেসের নাসিরুদ্দিন খান ১৯৯১ সালে আরএসপি'র জয়ন্ত কুমার বিশ্বাসকে পরাজিত করেন। আরএসপি'র জয়ন্ত কুমার বিশ্বাস ১৯৮৭ সালে কংগ্রেসের হারুন আলী রশিদকে পরাজিত করেন এবং ১৯৮২, ১৯৭৭ সালে কংগ্রেসের নাসিরুদ্দিন খানকে পরাজিত করেন।

১৯৫১-১৯৭২
নাসিরুদ্দিন খান ১৯৭২ সালে আইইউএমএল, নির্দল ১৯৭১ সালে  এবং ১৯৬৯ সালে প্রগ্রেসিভ মুসলিম লীগ থেকে প্রতিনিধিত্ব করে নওদা কেন্দ্রে জয়ী হন। কংগ্রেসের মোহাম্মদ ইসরাইল ১৯৬৭, ১৯৬২, ১৯৫৭ এবং স্বাধীন ভারতের প্রথম নির্বাচন ১৯৫১ সালে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
মুর্শিদাবাদ জেলার রাজনীতি